It-Tim ta' Xarabank, Brandon Pisani, Ian Noel Pace, CVC Media, Tim ta' Xarabank, Melvic Zammit Award to Recognise Ethical and Positive Disability (sponsored by Kummissjoni Nazzjonali Persuni b'Diżabilità) SERATA TA' TĦABBIRA TAL-FINALISTI 27 EDIZZJONI TAL-IĠM AWARDS DISKORS TAĊ-CHAIRMAN TAL-IĠM KARL WRIGHT Il-lejla t-tajba lil kulħadd. Qed inżommu l-appuntament tagħna ta' kull sena biex inħabbru l-finalisti minn fost dawk li ssottomettew ix-xogħlijiet ġurnalistiċi tagħhom, li dis-sena leħqu t-88. Minbarra li nirringrazzja lil dawn kollha li ħadu l-ħin biex iressqu 'l quddiem ix-xogħol tagħhom u jinvestu fil-professjoni, irrid nirringrazzja lill-isponsors kollha li sena wara sena jibqgħu jagħtu vot ta' fiduċja fl-Istitut bl-appoġġ finanzjarju tagħhom. Nilqa' fosthom b'mod partikolari dis-sena lill-Malta Public Transport, li qed tisponsorja l- kategorija ġdida ta' ġurnaliżmu investigattiv – stejjer umani (li attirat ħafna interess fost l-ġurnalisti), lill-Ajruport Internazzjonali ta' Malta, li qed jisponsorja l-kategorija tal-ġurnaliżmu stampat – aħbarijiet kif ukoll lill-Fondazzjoni Valletta 2018 li qiegħda tisponosorja kategorija dwar ix-xogħol ġurnalistiku li sar fuq il-ħidma li qed twettaq il- Fondazzjoni Valletta 2018. Huwa ta' pjaċir li ninnutaw il-kompetizzjoni b'saħħitha li dis-sena spikkat fil-kategoriji tar-ritratti. Tattira wkoll interess partikolari kienet il-kategorija tal-kultura li fil-fatt qed tinqasam fi tnejn; l-istampat u l-imxandar. Il-ħidma tal-Istitut tissokta ħbieb. Dis-sena bqajna nimbuttaw 'il quddiem id-diskussjoni dwar il-Kodiċi tal-Etika għall-ġurnalisti b'Konferenza Nazzjonali f'Diċembru li għadda fil-binja tal-Parlament, waqt li konna pro-attivi ħafna hekk kif tnieda l-abbozz tal-liġi dwar il-midja u l-malafama. Kif tafu, waqt li kkonsultajna mal-ġurnalisti u konna disposti nilqgħu l- feedback ta' kull min ried jinvesti fil-professjoni, iltqajna kemm-il darba mal-Gvern u organizzajna wkoll Q&A session li matulha kulħadd seta' jiċċara u jistaqsi dwar punti fl-abbozz li tinħass il-ħtieġa li jiġu ċċarati jew għad-dirittura jinbidlu. Nirringrazzja lil dawk kollha li baqgħu jiġbdu ħabel wieħed magħna biex irnexxielna nwasslu għal ċertu bidliet li ħdimna għalihom...dan iwassalni biex ngħid li bqajna nsegwu l-iżviluppi u se nibqgħu nagħtu sehemna sal-aħħar anki fi stadju ta' kumitat parlamentari mat-tielet qari, biex kemm possibbli l-liġi tkun tirrifletti dak li kkontribwixxejna dwaru aħna l-ġurnalisti. Fost ħidmiet oħrajn, l-Istitut tal-Ġurnalisti Maltin baqa' għaddej b'sensiela ta' laqgħat matul is-sena kollha, inkluż mal-politiċi u ma' ħafna entitajiet oħra li minn żmien għal ieħor juru x-xeqa li jiltaqgħu magħna jew inkunu aħna li nitolbu li niltaqgħu magħhom biex inġibu 'l quddiem l-interessi tal-ġurnalisti u tax-xogħol tagħhom. Ma rridx ninsa nsemmi wkoll il-ħidma li baqgħet għaddejja mill-IĠM mal-Fondazzjoni Tumas Fenech għall-Edukazzjoni fil-Ġurnaliżmu u anki mal-MCAST, speċjalment wara li tnieda l-Baċellerat fil-Ġurnaliżmu li tant ħdimna għalih. Jasal iż-żmien li naħsdu l-frott ta' dak Ukoll. Awguri mill-qalb lill-finalisti kollha u niltaqgħu għas-serata finali!
51 FINALISTS IN THE 27th EDITION OF THE MALTA JOURNALISM AWARDS